หลังจากมีอะไรกับแฟน ผมพลาดหลั่งใน จากนั้น4ชม.ต่อมาผมเลยไปซื้อยาคุมฉุกเฉินมาให้แฟนกินแบบเม็ดเดียว ห่างไป5ชม.แฟนผมเริ่มมีอาการปวดท้องน้อย มีไข้ อาเจียน และฉี่บ่อย ผมอยากทราบว่าแฟนผมท้องหรือไม่ หรือเป็นโรคอื่น หรือเป็นผลข้างเคียงจากยาคุมฉุกเฉินครับ
สวัสดีค่ะ ผลข้างเคียงของยาคุมกำเนิดฉุกเฉินคือ อาการคลื่นไส้ อาเจียน และอาจมีเลือดออกกระปริดกระปรอยช่วง 7วัน หลังการรับประทานยาได้ค่ะและรอประจำเดือนมานะคะ หากขาดประจำเดือนเกิน 2สัปดาห์ แนะนำให้ทดสอบการตั้งครรภ์นะคะส่วนอาการที่แฟนมีอาการไข้ อาเจียน ปัสสาวะบ่อย น่าจะเป็นอาการของการติดเชื้อทางเดินปัสสาวะ หรือมีการติดเชื้ออื่นๆ นะคะแนะนำ ให้แฟนรับประทานยาพาราเซตามอลเพื่อลดไข้ และดื่มน้ำเปล่าเพิ่มเติม หลีกเลี่ยงการกลั้นปัสสาวะนะคะ หากอาการไม่ดีขึ้นแนะนำไปพบแพทย์เพื่อตรวจดูอาการอีกทีนะคะ